|  |  |  |  |
| --- | --- | --- | --- |
| Wrexham County Borough Council/Cyngor Bwrdeistref Sirol Wrecsam Guildhall, Wrexham. LL11 1AY Neuadd y Dref, Wrecsam. LL11 1AY DX: 721924 - Wrexham 4 www.wrexham.gov.uk [www.wrecsam.gov.uk](http://www.wrecsam.gov.uk) | | wcbc black small | |
|  | Your Ref/Eich Cyf | |  | |
| Our Ref/Ein Cyf SR | |  | |
| Date/Dyddiad 07 Chwefror 2019 | |  | |
| Ask for/Gofynner am Simon Roberts | |  | |
| Contact No/Rhif Cyswllt 01978 315622 | |  | |
|  | E-mail/E-bost [Simon.Roberts@Wrexham.gov.uk](mailto:Simon.Roberts@Wrexham.gov.uk) | |  | |

Annwyl Riant/Gwarcheidwad,

**Ynglŷn â: Cynigion ar gyfer Codi Tâl am y Clwb Brecwast**

Rwy’n ysgrifennu i’ch hysbysu o ddydd Llun 4 Mawrth 2019, byddwn yn codi tâl am yr elfen oruchwylio o'r Clwb Brecwast mewn ysgolion cynradd i gefnogi cost darparu goruchwyliaeth cyn yr elfen 'brecwast am ddim'.

Bydd y gwasanaeth Clwb Brecwast yn parhau i redeg am oddeutu awr y dydd yn yr ysgolion sy'n cymryd rhan cyn amser dechrau swyddogol y diwrnod ysgol. Bydd yr amseroedd yn amrywio o ysgol i ysgol, felly gwiriwch gydag ysgol eich plentyn i ddarganfod o ba amser bydd y ffi yn berthnasol. Ar hyn o bryd, ni fydd angen i blant sy’n gymwys am brydau ysgol am ddim dalu am yr elfen gofal plant cofleidiol.

Bydd y ffi yn mynd tuag at y gost o ddarparu goruchwyliaeth ar gyfer y cyfnod hwn. Bydd rhieni/ gwarcheidwaid yn gallu talu ar-lein, neu gallant wneud taliadau arian parod i’r Uwch Oruchwyliwr Brecwast. Mae’r elfen dalu ar gyfer y Clwb Brecwast wedi cael ei ychwanegu i “E-siop” yr Awdurdod fel y gall rhieni/ gwarcheidwaid dalu ar-lein, ac mae manylion ynghlwm. Dylid gwneud taliadau ar-lein erbyn prynhawn dydd Iau yr wythnos cyn rydych am i’ch plentyn fynychu, fel bod yr Uwch Oruchwyliwr Brecwast yn gallu cadarnhau peth cyntaf fore Llun fod y rhieni/ gwarcheidwaid wedi talu. Ni fydd Uwch Oruchwylwyr Brecwast yn gallu darparu newid o daliadau a wneir, felly sicrhewch eich bod yn anfon yr union arian yr ydych yn dymuno ei dalu, neu bydd unrhyw arian dros ben yn cael ei gredydu fel taliad ymlaen llaw.

Am ragor o fanylion neu os oes gennych unrhyw gwestiynau, cysylltwch â’r tîm Arlwyo Ysgolion ar 01978 315 645.

Yn ddiffuant,

****

**Simon Roberts**

**Rheolwr Gwasanaeth - Asedau**